Source: http://www.ecdltest-themata.gr/epidotoumena-seminaria-oaed/1429-programma-oaed-gia-anergous-ano-ton-50eton.html
Timestamp: 2017-09-25 02:46:45+00:00
Document Index: 33694994

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Τελευταία ενημέρωση : 10 Φεβρουάριος 2016
Νέο πρόγραμμα απασχόλησης του ΟΑΕΔ για 15.000 μακροχρόνια ανέργους άνω των 50 ετών
(3 Ψήφοι, Βαθμολόγησε 4 από 5)
Μέχρι τέλος Φεβρουαρίου αναμένεται να ανοίξει το νέο επιδοτούμενο πρόγραμμα του ΟΑΕΔ που αφορά την απασχόληση μακροχρόνια ανέργων άνω των 50 ετών.
Το «Πρόγραµµα επιχορήγησης επιχειρήσεων για την απασχόληση 15.000 ανέργων που βρίσκονται σε ιδιαίτερα µειονεκτική θέση, ηλικίας άνω των 50 ετών» θα προσφέρει εργασία σε 15.000 ανέργους για 9 μήνες.
«Πρόγραµµα επιχορήγησης επιχειρήσεων για την απασχόληση 15.000 ανέργων που βρίσκονται σε ιδιαίτερα µειονεκτική θέση, ηλικίας άνω των 50 ετών» ενέκρινε το ΔΣ του ΟΑΕΔ µε εισήγηση της Επιτροπής ∆ιαχείρισης του Ενιαίου Λογαριασµού για την Εφαρµογή Κοινωνικών Πολιτικών (ΕΛΕΚΠ).
Μέσω του προγράµµατος ο ΟΑΕΔ θα προσφέρει 15.000 νέες θέσεις επιχορηγούµενης εργασίας, πλήρους απασχόλησης, σε ανέργους άνω των 50 ετών που είναι εγγεγραµµένοι στο µητρώο του για χρονικό διάστηµα άνω των 12 µηνών.
Πρόκειται για µια ηλικιακή κατηγορία µακροχρόνια ανέργων που αντιµετωπίζει έντονο πρόβληµα επανένταξης στην αγορά εργασίας και την εκπλήρωσης των προϋποθέσεων θεµελίωσης συνταξιοδοτικού δικαιώµατος.
Δείτε εδώ τι πρέπει να κάνετε άμεσα: Ο ΟΑΕΔ ζητά άμεσα επικαιροποίηση βιογραφικού και στοιχείων των μακροχρόνια ανέργων άνω των 50 ετών για να ενταχθούν στο πρόγραμμα απασχόλησης ανέργων άνω των 50
Ωφελούµενοι
Οι ωφελούµενοι άνεργοι θα πρέπει:
να έχουν συµπληρώσει το τυποποιηµένο έντυπο εξατοµικευµένης προσέγγισης,
να διαθέτουν συµπληρωµένο Ατοµικό Σχέδιο Δράσης και
να είναι Έλληνες πολίτες ή πολίτες άλλου κράτους µέλους της ΕΕ ή οµογενείς µε δικαίωµα διαµονής και απασχόλησης στη χώρα µας ή πολίτες τρίτων χωρών που έχουν άδεια διαµονής για εξαρτηµένη εργασία τουλάχιστον για όσο χρονικό διάστηµα διαρκεί το πρόγραµµα.
Οι άνεργοι δεν υποβάλλουν οι ίδιοι αίτηση, αλλά υποδεικνύονται µε συστατικό σηµείωµα από την αρµόδια Υπηρεσία ΚΠΑ2 του ΟΑΕΔ, σύµφωνα µε όσα αναµένεται να ορίσει η Δηµόσια Πρόσκληση.
Οι άνεργοι που εντάσσονται στο πρόγραµµα απασχόλησης προσλαµβάνονται µε σχέση πλήρους απασχόλησης και ασφαλιστική κάλυψη.
Το ύψος της επιχορήγησης ανέρχεται στο 50% του µηνιαίου µισθολογικού και µη µισθολογικού κόστους του ωφελούµενου, µε ανώτατο όριο τα 500 ευρώ.
Εφόσον ο προσλαµβανόµενος απασχοληθεί (εκτάκτως και µε δική του ευθύνη) κάποιον µήνα για λιγότερο από 25 ηµέρες, το ποσό της επιχορήγησης που θα λάβει η επιχείρηση για τον µήνα αυτό µειώνεται κατά 1/25 για κάθε ηµέρα απασχόλησης λιγότερη των 25.
Στο µισθολογικό και µη µισθολογικό κόστος (και στην επιχορήγηση) συµπεριλαµβάνονται οι ακαθάριστες πραγµατικές µηνιαίες αποδοχές και οι εισφορές που βαρύνουν τον εργοδότη, µεταξύ των οποίων οι αποζηµιώσεις του Δώρου Χριστουγέννων, Δώρου Πάσχα και Επιδόµατος Αδείας.
Οι αποζηµιώσεις αυτές καταβάλλονται τον µήνα στον οποίο αντιστοιχούν, µέχρι συµπληρώσεως του ανώτατου ποσού της επιχορήγησης.
Η συνολική διάρκεια της επιχορήγησης είναι 9 µήνες, ενώ µπορεί να επεκταθεί για επιπλέον 9 µήνες εφόσον ο εργοδότης υποβάλει σχετική αίτηση εντός 30 ηµερολογιακών ηµερών από τη λήξη της αρχικής επιχορήγησης.
Οι εργοδότες δεσµεύονται να διατηρήσουν τις επιχορηγούµενες θέσεις εργασίας καθώς και το προϋπάρχον προσωπικό τους για το οποίο έχουν δεσµευθεί (µέσω της εγκριτικής απόφασης υπαγωγής) τουλάχιστον για τρεις µήνες µετά τη λήξη της επιχορήγησης.
Το πρόγραµµα είναι συνολικού προϋπολογισµού 60.000.000 ευρώ. Χρηµατοδοτείται από τον Ενιαίο Λογαριασµό για την Εφαρµογή Κοινωνικών Πολιτικών και ειδικότερα από τον προϋπολογισµό του κλάδου ΛΑΕΚ.
Το πρόγραµµα απευθύνεται σε ιδιωτικές επιχειρήσεις, συνεταιρισµούς, ΚΟΙΝ.Σ.ΕΠ., και γενικά εργοδότες που ασκούν οικονοµική δραστηριότητα. Στο πρόγραµµα δικαιούνται να συµµετάσχουν επιχειρήσεις που κατά το 12µηνο πριν την ηµεροµηνία υποβολής της αίτησής τους δεν είχαν προβεί σε µειώσεις προσωπικού.
Το πλήθος των εργαζοµένων της επιχείρησης υπολογίζεται µε βάση τον αριθµό των Ετήσιων Μονάδων Εργασίας (αριθµός εργαζοµένων πλήρους απασχόλησης που έχουν εργαστεί κατά τη διάρκεια των 12 τελευταίων µηνών), µέσα στις οποίες συνυπολογίζεται και το προσωπικό µε σχέση µερικής ή εποχικής απασχόλησης (αντιπροσωπεύοντας κλάσµα ΕΜΕ).
Οι προσλήψεις µέσω του προγράµµατος πρέπει να αντιπροσωπεύουν καθαρή αύξηση του αριθµού εργαζοµένων της επιχείρησης.
Οι εργοδότες που ενδιαφέρονται να ενταχθούν στο πρόγραµµα υποβάλλουν ηλεκτρονικά την αναρτηµένη στην ιστοσελίδα του Οργανισµού (www.oaed.gr) αίτηση υπαγωγής – εντολή κενής θέσης – υπεύθυνη δήλωση, εφόσον υπάρχουν κενές θέσεις (στο πρόγραµµα).
Συνέντευξη Ράνιας Αντωνοπούλου για το νέο πρόγραμμα
Μέχρι τώρα ο τρόπος υλοποίησης των προγραμμάτων απασχόλησης άφηνε εκτός την ηλικιακή ομάδα των ανέργων που βρίσκονται άνω των 45 ετών, δήλωσε η Αναπληρώτρια Υπουργού Εργασίας, Ράνια Αντωνοπούλου.
Το πρώτο πρόγραμμα, συνολικού προϋπολογισμού 60 εκατομμυρίων ευρώ, αφορά τη δημιουργία νέων θέσεων εργασίας στον ιδιωτικό τομέα για 10 χιλιάδες ανέργους, άνω των 50 ετών, διάρκειας 12-24 μηνών.
Για τους εγγεγραμμένους άνεργους στον ΟΑΕΔ:
με χρόνο ανεργίας από 3 έως 12 μήνες, επιδοτείται η πρόσληψη τους σε επιχειρήσεις του ιδιωτικού τομέα για 12 μήνες,
ενώ για τους ανέργους, με χρόνο ανεργίας άνω των 12 μηνών, επιδοτείται η πρόσληψη τους για 24 μήνες.
Οι άνεργοι που θα μετέχουν στο πρόγραμμα θα έχουν πλήρη ασφαλιστικά δικαιώματα καθ’ όλη τη διάρκεια εργασίας.
Σε πολύ σύντομο χρονικό διάστημα θα «τρέξει» και το νέο πρόγραμμα voucher 29-64 pου απευθύνεται στη συγκεκριμένη ηλικιακή ομάδα και είχε ακυρωθεί για να αναπροσαρμοστεί με οικονομικά δεδομένα υπέρ των ανέργων.
0 #1 mariosss 17-02-2016 19:53
pou mporoume na kanoume aitisi sta seminaria sto oaed?
Αναφορά στον Διαχειριστή
ΟΑΕΔ: Ειδοποίηση προς Μακροχρόνια Ανέργους άνω των 50 ετών…
Παράταση Εξυπηρέτησης από τα κέντρα του ΟΑΕΔ (ΚΠΑ2) έως…
Κλειδάριθμος ΟΑΕΔ: Οδηγίες για να κάνετε εγγραφή και να…
Αποκλειστικά ηλεκτρονικά μέσω Internet ή ΚΕΠ πολλές…
Επίδομα ειδικό βοήθημα μετά τη λήξη του ταμείου ανεργίας Ο…
Προνοιακά Επιδόματα: Μόνο στον δήμο μόνιμης διαμονής οι αιτήσεις…
Διατροφικά Επιδόματα: πληρωμές για Φεβρουάριο Με απόφαση του…
Δωρεάν Ρεύμα Ενστάσεις: Νέος πίνακας με 208 επιπλέον δικαιούχους…
Δράσεις του Υπουργείου για την Ανθρωπιστική Κρίση, το ΤΕΒΑ, την…
Κάρτα Σίτισης: Πότε θα δοθεί η πέμπτη δόση & Πότε θα…
Sotiria Kamaterou
dimitraaaaaa
ioannis.a
vogianik